《上曾安抚二首》
宋代·郭印

圣门鼓瑟妙难窥，今日风流亲见之。
五纪光阴惊电掣，一生忠见仗天知。
老庄座下须闻道，李杜坛边敢说诗。
晚景功名非所慕，抠衣深喜得宗师。

作者简介：宋成都双流人，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举人不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。